Dilecto fideli meo nomine Livoni. Ego quidam Noe (nomine) senior tuus dono tibi aliquid ex rebus proprie hereditatis mee, pro amore et bona voluntate que contra te habeo; que sunt site in pago Matisconensi, in fine Viriacensi, in villa Carbonerias. Est curtilus unus cum mansione supraposita et vinea simul tenente; terminatur a mane et a medio die viis publicis, a sero terra Widoni, a circio terra Aniane et infantibus suis. Infra isto termino tibi dono totum et facias tu post hunc diem quicquid facere volueris nullo contradicente. Si quis donationem istam contradixerit, auri unciam unam componat, et in antea donatio ista firma (et) stabilis permaneat cum stipulatione subnixa. Actum Matiscone. S. Noe qui donationem istam fieri et firmare rogavit. S. Constantini. S. Arardi. S. Walterii. S. Duranni. S. Euvrardi. S. Odonis. S. Walcherii. S. Humberti. S. Bercherii. Data per manum Rodulfi presbiteri, VIII idus septembris, anno XII regnante Rotberto rege.